1985-ös sakkvilágbajnokság
Az 1985-ös sakkvilágbajnokság az 1984-es sakkvilágbajnokság újrajátszása volt, mert azt hat hónapon át tartó 48 játék után a Nemzetközi Sakkszövetség elnöke félbeszakította, és véges számú játszmából álló feltételek között megismételtette. A világbajnoki cím sorsa Anatolij Karpov és Garri Kaszparov között dőlt el. A mérkőzés 1985. szeptember 3. – november 9. között zajlott Moszkvában. A 24 játszmás párosmérkőzésen Garri Kaszparov 13–11 arányban győzött, ezzel elhódította a világbajnoki címet, és ő lett a sakk történetének 13. világbajnoka. Ekkor mindössze 22 éves volt, amivel azóta is ő minden idők legfiatalabb sakkvilágbajnoka.